Oslo verdens nest rikeste storby
Bare Hartford i Connecticut i USA slår Oslo på oversikten over verdens rikeste storbyer, skriver Finansavisen. På tredjeplass følger San Jose i California, fulgt av Abu Dhabi i De forente Arabiske Emirater. Også Zürich i Sveits og Stockholm i Sverige er inne på topp 10-listen, som ellers bare består av amerikanske byer. Verdens fattigste storby er ifølge listen Egypts hovedstad Kairo, fulgt av Mumbai i India og Alexandria i Egypt. Storbyen som har vokst sterkest det siste året er Shanghai, som alene har et brutto nasjonalprodukt som tilsvarer Finlands. Oversikten er utarbeidet av forskningsinstituttet Brookings Institution. Byene rangeres etter innbyggernes inntekter.
De rikeste byene i verden ligger i USA - men Oslo ligger helt oppe på andreplass i en ny oversikt.